‘જાગ્યા ત્યારથી સવાર’ – એ નિયમાનુસાર જીવનનો રાહ બદલવાની પૂર્ણ તૈયારી હોવી જોઇએ. તે માર્ગનાં સ્પષ્ટ દર્શન માટે જોઇતી દૃષ્ટિ, તે પંથે આગળ વધવા માટે જોઇતી શક્તિ અને તે જ રાહ પર મક્કમતાપૂર્વક સતત ટકી રહેવાને ભાવપૂર્ણ આરતી ઉતારવામાં આવે તો આરતીનો પ્રકાશ આપણા જીવન-પથને અજવાળી રહે. આરતીની સૌરભ આપણા ચારિત્ર્યને સુગંધી બનાવે અને આરતીનું ગાન આપણા જીવનમાં એક અનોખું સંગીત નિર્માણ કરે!